ddrg/super_eurlex huggingface dataset:
(1)

Euroopan parlamentin ja neuvoston direktiivin 98/79/EY (2) 5 artiklan 1 kohdan mukaisesti jäsenvaltioiden on pidettävä kyseisen direktiivin 3 artiklassa tarkoitettujen olennaisten vaatimusten mukaisina in vitro -diagnostiikkaan tarkoitettuja lääkinnällisiä laitteita, jotka vastaavat niitä kansallisia standardeja, joilla saatetaan osaksi kansallista lainsäädäntöä yhdenmukaistetut standardit, joiden viitetiedot on julkaistu Euroopan unionin virallisessa lehdessä .
(21)

Euroopan parlamentin ja neuvoston asetuksen (EU) 2017/745 (7) 120 artiklan 2 kohdan toisen alakohdassa säädetään, että ilmoitettujen laitosten direktiivin 93/42/ETY mukaisesti 25 päivästä toukokuuta 2017 antamat todistukset ovat voimassa niihin merkityn ajanjakson, joka saa olla enintään viisi vuotta niiden antamisesta, päättymiseen saakka. Niiden voimassaolon on päätyttävä kuitenkin viimeistään 27 päivänä toukokuuta 2024. Asetuksen (EU) 2017/745 120 artiklan 3 kohdan ensimmäisen alakohdan mukaisesti laite, joka on direktiivin 93/42/ETY mukainen luokan I laite, jolle on ennen 26 päivää toukokuuta 2020 laadittu vaatimustenmukaisuusvakuutus ja jonka osalta kyseisen asetuksen mukainen vaatimustenmukaisuuden arviointimenettely edellyttää ilmoitetun laitoksen osallistumista, tai laite, jolla on todistus, joka on myönnetty direktiivin 93/42/ETY mukaisesti ja joka on 120 artiklan 2 kohdan nojalla voimassa, voidaan saattaa markkinoille tai ottaa käyttöön 26 päivään toukokuuta 2024 asti, jos se 26 päivästä toukokuuta 2020 alkaen edelleen täyttää direktiivin 93/42/ETY vaatimukset, ja edellyttäen että sen suunnittelussa tai aiotussa käyttötarkoituksessa ei ole tapahtunut mitään merkittäviä muutoksia. Sen vuoksi tätä päätöstä olisi sovellettava ainoastaan 26 päivään toukokuuta 2024.
(3)

Komissio sai Ruotsin toimivaltaiselta viranomaiselta 26 päivänä marraskuuta 2019 perustellun pyynnön toimenpiteen jatkamiseksi asetuksen (EU) N:o 528/2012 55 artiklan 1 kohdan kolmannen alakohdan mukaisesti. Pyynnön taustalla on huoli siitä, että vektorivälitteiset taudit voivat vaarantaa kansanterveyden 23 päivän maaliskuuta 2020 jälkeenkin, ja argumentti, jonka mukaan biosidivalmiste Care Plus Mosquito Net on ratkaisevan tärkeä vektorivälitteisten tautien aiheuttaman vaaran hillitsemiseksi.
(2)

Järjestäjien toimittamassa ehdotetun kansalaisaloitteen liitteessä esitetään lisätietoja näistä tavoitteista. Sen mukaan niiden EU:n kansalaisten määrä, jotka asuvat ja työskentelevät jossakin muussa jäsenvaltiossa kuin kansalaisuusjäsenvaltiossaan, kasvaa. Toisaalta esteet, jotka hankaloittavat näiden EU:n kansalaisten mahdollisuuksia käyttää äänestysoikeuksia asuinmaassaan, saavat heidät usein tuntemaan, että he eivät ole edustettuina paikallispolitiikassa. Liitteen mukaan ”liikkuvien EU:n kansalaisten alhainen äänestysaktiivisuus paikallisvaaleissa ja Euroopan parlamentin vaaleissa on ymmärrettävää, koska heillä on edelleen asuinmaassaan äänioikeus pelkästään kunnallisvaaleissa ja EU-vaaleissa, mutta he eivät voi osallistua todella tärkeisiin vaaleihin ja demokraattisiin valintoihin”. Ehdotetulla aloitteella pyritään näin ollen ”tekemään EU:n kansalaisuudesta todellinen kansalaisuus”, ”ottamaan askel kohti yleistä äänioikeutta” antamalla EU:n kansalaisille täydet poliittiset oikeudet, ”edistämään parempaa integraatiota” ja ”auttamaan ylikansallisen eurooppalaisen demokratian rakentamisessa”.
1)

Komissio varmistaa, että unionin puolesta annettu hyväksyntä: a) on yhteisen kalastuspolitiikan tavoitteiden mukainen; b) on sopusoinnussa alueellisten kalastuksenhoitojärjestöjen hyväksymien asiaankuuluvien sääntöjen kanssa ja ottaa huomioon rantavaltioiden yhteisen hallinnoinnin; c) ottaa huomioon uusimmat tilastolliset, biologiset ja muut asiaankuuluvat komissiolle toimitetut tiedot.
(7)

Komission täytäntöönpanoasetuksessa (EU) 2017/716 (10) vahvistetaan mallilomakkeet, joissa esitetään tiedot, jotka on sisällytettävä asetuksen (EU) 2016/1012 7 artiklassa säädettyihin tunnustettujen jalostusjärjestöjen ja jalostustoimijoiden luetteloihin. Koska täytäntöönpanoasetusta (EU) 2017/716 on sovellettu 1 päivästä marraskuuta 2018, päätöksen 2009/712/EY liitteessä II olevan 2 luvun I jaksossa vahvistettujen lomakkeiden sijasta on käytettävä mainitussa asetuksessa vahvistettuja malleja.
(282)

Varattavan kapasiteettimäärän tason osalta komissio on samaa mieltä eräiltä asianomaisilta osapuolilta ja Yhdistyneeltä kuningaskunnalta saamiensa huomautusten kanssa, joissa huomautetaan, että on tasapainotettava toisaalta tarve varmistaa kysyntäjoustokapasiteetille reitti markkinoille T-1-huutokaupoilla ja toisaalta tarve välttää liiallisia hankintoja tai liian suuria kilpailuttomia huutokauppoja. Kun otetaan huomioon kysyntäpuolen jousto-operaattorien korkea ja kasvava osallistumisaste T-4-huutokaupoissa (ks. taulukko 1), jälkimmäisen riskin merkitys on kasvanut. Jos kapasiteetin tarve vähenee T-4-huutokaupan ja T-1-huutokaupan välillä, tavoitetta mukautetaan alaspäin tällaisen riskin välttämiseksi. Tällainen joustavuus on tarpeen myös ympäristö- ja energiatukea koskevien suuntaviivojen 231 kohdan ja 232 kohdan c alakohdan noudattamiseksi. Näin ollen komissio katsoo, että nykyinen johdanto-osan 62 kappaleessa kuvailtu varausmenetelmä on asianmukainen.
—

Mr Johannes Cornelius Gerardus Maria (John) BERENDS, Representative of a regional body with political accountability to an elected Assembly: Provinciale Staten van de provincie Gelderland,
(5)

Kiinan toimivaltainen viranomainen on jättänyt hakemuksen seuraavien kahden laboratorion hyväksymisestä uudelleen: ”National Reference Laboratory for Animal Rabies (Diagnostic Laboratory for Rabies and Wildlife Associated Zoonoses)” ja ”Centre for Rabies Antibody Assay of the Laboratory of Epidemiology of the Military Veterinary Research Institute of the Academy of Military Medical Sciences”. ANSES on laatinut ja toimittanut komissiolle näitä laboratorioita koskevan myönteisen arviointiraportin, joka on päivätty 24 päivänä lokakuuta 2019.
NEUVOSTON PÄÄTÖS,

annettu 14 päivänä huhtikuuta 2020,

neuvoston kannan vahvistamisesta esitykseen Euroopan unionin lisätalousarvioksi nro 1 varainhoitovuodeksi 2020

(2020/C 123 I/01)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 (1) kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 ja erityisesti sen 44 artiklan,

sekä katsoo seuraavaa:

— unionin talousarvio varainhoitovuodeksi 2020 hyväksyttiin lopullisesti 27 päivänä marraskuuta 2019 (2),

— komissio antoi 27 päivänä maaliskuuta 2020 ehdotuksen, joka sisälsi lisätalousarvioesityksen nro 1 varainhoitovuoden 2020 yleiseen talousarvioon,

— kun otetaan huomioon covid-19-pandemia ja tarve käsitellä siihen liittyvää kansanterveyden kriisiä kiireellisesti, neuvoston on viipymättä vahvistettava kantansa lisätalousarvioesitykseen nro 1 varainhoitovuoden 2020 yleiseen talousarvioon. Näin ollen on neuvoston työjärjestyksen 3 artiklan 3 kohdan mukaisesti perusteltua lyhentää pöytäkirjassa N:o 1 olevan 4 artiklan mukaista kansallisille parlamenteille ilmoittamista koskevaa kahdeksan viikon määräaikaa,

ON PÄÄTTÄNYT SEURAAVAA:

Ainoa artikla Neuvoston kanta esitykseen Euroopan unionin lisätalousarvioksi nro 1 varainhoitovuodeksi 2020 vahvistettiin 14 päivänä huhtikuuta 2020. Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteesta http://www.consilium.europa.eu/.

Tehty Brysselissä 14 päivänä huhtikuuta 2020. Neuvoston puolesta Puheenjohtaja G. GRLIĆ RADMAN

(1) EUVL L 193, 30.7.2018, s. 1.

(2) EUVL L 57, 27.2.2020, s. 1.
NEUVOSTON PÄÄTÖS,

annettu 14 päivänä huhtikuuta 2020,

neuvoston kannan vahvistamisesta esitykseen Euroopan unionin lisätalousarvioksi nro 2 varainhoitovuodeksi 2020

(2020/C 123 I/02)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 (1) kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 ja erityisesti sen 44 artiklan,

sekä katsoo seuraavaa

— unionin talousarvio varainhoitovuodeksi 2020 hyväksyttiin lopullisesti 27 päivänä marraskuuta 2019 (2),

— Komissio toimitti 2 päivänä huhtikuuta 2020 ehdotuksen, joka sisälsi lisätalousarvioesityksen nro 2 varainhoitovuoden 2020 yleiseen talousarvioon;

— kun otetaan huomioon covid-19-pandemia ja tarve käsitellä siihen liittyvää kansanterveyden kriisiä kiireellisesti, neuvoston on viipymättä vahvistettava kantansa lisätalousarvioesitykseen nro 2 varainhoitovuoden 2020 yleiseen talousarvioon. Näin ollen on neuvoston työjärjestyksen 3 artiklan 3 kohdan mukaisesti perusteltua lyhentää pöytäkirjassa N:o 1 olevan 4 artiklan mukaista kansallisille parlamenteille ilmoittamista koskevaa kahdeksan viikon määräaikaa,

ON PÄÄTTÄNYT SEURAAVAA:

Ainoa artikla Neuvoston kanta esitykseen Euroopan unionin lisätalousarvioksi nro 2 varainhoitovuodeksi 2020 vahvistettiin 14 päivänä huhtikuuta 2020. Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteesta http://www.consilium.europa.eu/.

Tehty Brysselissä 14 päivänä huhtikuuta 2020. Neuvoston puolesta Puheenjohtaja G. GRLIĆ RADMAN

(1) EUVL L 193, 30.7.2018, s. 1.

(2) EUVL L 57, 27.2.2020, s. 1.
(4)

On aiheellista määrittää kanta, joka otetaan unionin puolesta ohjauskomiteassa, koska ohjauskomitean hyväksymä päätös on tarpeen liikenneyhteisön pysyvän sihteeristön toiminnan kannalta ja sillä on oikeusvaikutuksia suhteessa unioniin.
(7)

Hallitus hyväksyi 10 päivänä joulukuuta 2019 vuosien 2020–2022 julkisen talouden budjettistrategian, jäljempänä ’julkisen talouden strategia’, jonka mukaan julkistalouden alijäämää koskeva tavoite vuonna 2019 on 3,8 prosenttia suhteessa BKT:hen. Tämä ylittää SEUT-sopimuksessa määrätyn viitearvon, joka on 3 prosenttia suhteessa BKT:hen, eikä ole lähellä sitä. SEUT-sopimuksen viitearvon ylittyminen vuonna 2019 ei myöskään ole poikkeuksellista, koska se ei johdu SEUT-sopimuksessa ja vakaus- ja kasvusopimuksessa tarkoitetusta epätavallisesta tapahtumasta tai vakavasta taloudellisesta taantumasta. Komission talven 2020 talousennusteen mukaan reaalisen BKT:n kasvu on 3,9 prosenttia vuonna 2019 ja 3,8 prosenttia vuonna 2020, ja tuotantokuilun ennustetaan olevan noin nolla. Kertaluonteisia eriä oli 0,1 prosenttia suhteessa BKT:hen vuonna 2019, ja ne johtuivat autojen ympäristömaksujen palautuksista. SEUT-sopimuksen viitearvon ennakoitu ylittyminen ei ole väliaikaista SEUT-sopimuksessa ja vakaus- ja kasvusopimuksessa tarkoitetulla tavalla. Komissio ennustaa talven jatketussa 2020 talousennusteessa, jossa on otettu huomioon julkisen talouden muuttujat, julkistalouden alijäämäksi 4 prosenttia suhteessa BKT:hen vuonna 2019, 4,9 prosenttia vuonna 2020 ja 6,9 prosenttia vuonna 2021. Ennustettu alijäämän kasvu johtuu pääasiassa merkittävistä eläkkeiden korotuksista. Hallitus myös ennustaa julkisen talouden strategiassa, että julkistalouden alijäämä säilyy SEUT-sopimuksen viitearvon yläpuolella vuosina 2020 ja 2021, sillä ennustettu alijäämä on 3,6 prosenttia suhteessa BKT:hen vuonna 2020 ja 3,4 prosenttia vuonna 2021. SEUT-sopimuksen alijäämäkriteeri ei näin ollen lähtökohtaisesti täyty.
LIITE II

ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA -ΠΑΡΑΡΤΗΜΑ ΙΙ – ANNEX II – ANNEXE II – PRILOG II – ALLEGATO II -II PIELIKUMS – II PRIEDAS – II. MELLÉKLET – ANNESS II – BIJLAGE II -ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

Заместник-членове / Suplentes / Náhradníci / Suppleanter / Stellvertreter / Asendusliikmed /Αναπληρωτές / Alternate members / Suppléants / Zamjenici članova / Supplenti / Aizstājēji /Pakaitiniai nariai / Póttagok / Membri Supplenti / Plaatsvervangers / Zastępcy członków /Suplentes / Supleanți / Náhradníci / Nadomestni člani / Varajäsenet / Suppleanter

BELGIË / BELGIQUE / BELGIEN

Ms Karin BROUWERS

Member of a Regional Assembly: Flemish Parliament

Ms Allessia CLAES

Member of a Regional Assembly: Flemish Parliament

Mr Steven COENEGRACHTS

Member of a Regional Assembly: Flemish Parliament

Mr Jan DURNEZ

Representative of a regional body with political accountability to an elected Assembly: Council of the province of West-Vlaanderen

Mr Joris NACHTERGAELE

Member of a Regional Assembly: Flemish Parliament

Mr Yonnec POLET

Member of a Local Assembly: Municipal Council of Berchem-Sainte-Agathe

Ms Annabel TAVERNIER

Member of a Regional Assembly: Flemish Parliament

Mr Jean-Luc VANRAES

Member of a Local Assembly: Municipal Council of Uccle

DEUTSCHLAND

Mr Andreas DITTMANN

Representative of a local body with political accountability to an elected Assembly: Landtag von Sachsen-Anhalt
12 artikla

Koordinointi ja johdonmukaisuus

2. Paikan päällä erityisedustajan on pidettävä tiiviisti yhteyttä unionin edustustojen ja toimistojen päälliköihin alueella ja jäsenvaltioiden edustustojen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä paikan päällä oleviin muihin kansainvälisiin ja alueellisiin toimijoihin.
(3)

Covid-19-pandemia ja sen aiheuttamat äärimmäiset haasteet muodostavat asetuksen (EY) N:o 1186/2009 XVII luvun C jaksossa ja direktiivin 2009/132/EY VIII osaston 4 luvussa tarkoitetun katastrofin. Tämän vuoksi on aiheellista myöntää asetuksen (EY) N:o 1186/2009 74 artiklassa kuvattuihin tarkoituksiin maahantuoduille tavaroille vapautus tuontitulleista ja direktiivin 2009/132/EY 51 artiklassa kuvattuihin tarkoituksiin maahantuoduille tavaroille vapautus arvonlisäverosta.
4 artikla

Libyan rannikkovartioston ja merivoimien valmiuksien kehittäminen ja koulutus

5. Siinä määrin kuin 1 kohdassa tarkoitettu tehtävä sitä edellyttää, EUNAVFOR MED IRINI voi kerätä, tallentaa ja vaihtaa jäsenvaltioiden asiaankuuluvien viranomaisten, toimivaltaisten unionin elinten, YK:n Libyan-tukioperaation, Interpolin, Kansainvälisen rikostuomioistuimen sekä Amerikan yhdysvaltojen kanssa tietoja, mukaan lukien henkilötiedot, jotka on kerätty turvallisuusselvitysmenettelyjä varten mahdollisista koulutettavista edellyttäen, että he ovat antaneet suostumuksensa kirjallisesti. Lisäksi EUNAVFOR MED IRINI voi kerätä ja tallentaa tarvittavia terveys- ja biometrisiä tietoja koulutettavista edellyttäen, että he ovat antaneet suostumuksensa kirjallisesti.
(10)

Sen vuoksi on tarpeen poistaa yhdenmukaistettujen standardien EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015, EN ISO 10819:2013, EN 12277:2015 ja EN 50321-1:2018 viitetiedot Euroopan unionin virallisen lehden C-sarjasta, sillä kyseisiä standardeja on tarkistettu, muutettu tai oikaistu. Jotta valmistajilla olisi enemmän aikaa valmistautua yhdenmukaistettujen standardien EN 343:2019 EN 358:2018, EN ISO 11393-2:2019, EN ISO 11393-4:2019, EN ISO 11393-5:2019, EN ISO 11393-6:2019, EN 13832-2:2018, EN 13832-3:2018, EN 14594:2018, EN 388:2016+A1:2018, EN 943-1:2015+A1:2019, EN ISO 10819:2013, sellaisena kuin se on muutettuna standardilla EN ISO 10819:2013/A1:2019, EN 50321-1:2018, sellaisena kuin se on oikaistuna standardilla EN 50321-1:2018/AC: 2018-08, ja EN 12277:2015+A1:2018 soveltamiseen, on tarpeen lykätä yhdenmukaistettujen standardien EN 343:2003+A1:2007/AC:2009, EN 358:1999, EN 381-5:1995, EN 381-7:1999, EN 381-9:1997, EN 381-11:2002, EN 13832-2:2006, EN 13832-3:2006, EN 14594:2005, EN 388:2016, EN 943-1:2015, EN ISO 10819:2013, EN 12277:2015 ja EN 50321-1:2018 viitetietojen poistamista.
(1)

Euroopan parlamentin ja neuvoston direktiivin 2011/65/EU (2) 16 artiklan 2 kohdan mukaan, jos materiaalien, komponenttien ja sähkö- ja elektroniikkalaitteiden testauksessa ja mittauksessa on osoitettu, että ne täyttävät kyseisen direktiivin 4 artiklassa asetetut vaatimukset, tai jos ne on arvioitu sellaisten yhdenmukaistettujen standardien mukaisesti, joiden viitetiedot on julkaistu Euroopan unionin virallisessa lehdessä, niiden katsotaan täyttävän kyseisten standardien kattamat direktiivissä säädetyt vaatimukset
11 artikla

Rekisteröityjen oikeuksien käyttäminen

2. Rekisteröidyn oikeuksia voi käyttää ainoastaan rekisteröity tai hänen asianmukaisesti valtuuttamansa edustaja. Kaikkien näiden oikeuksien käyttäminen on näille henkilöille maksutonta.

3. Rekisteröidyn oikeuksien käyttämistä koskevat pyynnöt on toimitettava asianomaiselle rekisterinpitäjälle kirjallisesti tai tarvittaessa sähköisesti. Saatuaan pyynnön rekisteröidyltä asianomainen rekisterinpitäjän on lähetettävä rekisteröidylle vastaanottoilmoitus viiden työpäivän kuluessa, annettava tälle tietosuojavastaavan yhteystiedot ja ilmoitettava mahdollisuudesta tehdä kantelu Euroopan tietosuojavaltuutetulle ja hakea muutosta tuomioistuimessa.

4. Jos asianomaisella rekisterinpitäjällä on perusteltua syytä epäillä rekisteröidyn tai hänen valtuutetun edustajansa henkilöllisyyttä, asianomainen rekisterinpitäjä voi pyytää lisätietoja, jotka ovat tarpeen rekisteröidyn tai hänen valtuutetun edustajansa tunnistamiseksi. Jos rekisteröityä edustaa valtuutettu edustaja, asianomaisen rekisterinpitäjän on myös tarkistettava asianomainen valtuutus. Asianomainen rekisterinpitäjä voi pyytää rekisteröidyltä lisätietoja selvittääkseen rekisteröidyn pyynnön ja vastatakseen siihen tehokkaasti.

5. Asianomaisen rekisterinpitäjän on asetuksen (EU) 2018/1725 14 artiklan 3 ja 4 kohdan mukaisesti ilmoitettava rekisteröidylle kaikista pyynnön johdosta toteutetuista toimista ilman aiheetonta viivytystä ja viimeistään kuukauden kuluessa pyynnön vastaanottamisesta. Tätä määräaikaa voidaan tarvittaessa pidentää kahdella kuukaudella ottaen huomioon asianomaisen rekisterinpitäjän vastaanottamien rekisteröityjen pyyntöjen monimutkaisuus ja lukumäärä. Asianomaisen rekisterinpitäjän on ilmoitettava rekisteröidylle määräajan pidennyksestä kuukauden kuluessa pyynnön vastaanottamisesta ja esitettävä viivästyksen syyt.

6. Asianomaisen rekisterinpitäjän on tarvittaessa vastattava rekisteröidyn pyyntöön kirjallisesti, ja jos rekisteröidyn pyyntö on toimitettu sähköisesti, asianomaisen rekisterinpitäjän on myös toimitettava pyydetyt tiedot sähköisesti.
(2)

Yksi alueiden komitean jäsenen paikka on vapautunut sen tehtävän päätyttyä, jonka perusteella Siim SUURSILDia (Representative of a local body with political accountability to an elected Assembly: Pärnu City Council) ehdotettiin,
(10)

Asetus (EU) 2015/1189 on annettu direktiivin 2009/125/EY puitteissa. Direktiivissä 2009/125/EY säädetyn menettelyn mukaisesti komissio on tehnyt taustaselvityksen analysoidakseen kotitalouksissa ja kaupallisissa tarkoituksissa tyypillisesti käytettävien kiinteän polttoaineen kattiloiden teknisiä, ympäristöön liittyviä ja taloudellisia näkökohtia. Selvitys on tehty yhdessä unionista ja sen ulkopuolisista maista tulevien sidosryhmien ja asianomaisten osapuolten kanssa ja sen tulokset on julkistettu.
6 artikla

Akkreditointivaatimusten noudattamisen arviointi

4. Jos valmistaja täyttää 3 artiklan 1 kohdan c ja d alakohdassa ja 4 artiklassa säädetyt vaatimukset tai jos sille on 3 artiklan 4 kohdan nojalla myönnetty poikkeus 3 artiklan 1 kohdan c alakohdassa säädetyistä vaatimuksista, EKP toimittaa valmistajalle asiakirjat, jotka sisältävät 3 artiklan 1 kohdan a alakohdan mukaiset akkreditointivaatimukset. EKP toimittaa valmistajalle myös kyselylomakkeet, jotka valmistajan on täytettävä ja ilmoitettava, miten se täyttää akkreditointivaatimukset. Valmistajan on täytettävä ja palautettava täytetyt kyselylomakkeet EKP:lle EKP:n määrittelemässä kohtuullisessa määräajassa. Valmistajan on ilmoitettava, missä määrin sen toimenpiteet ovat asiaankuuluvien akkreditointivaatimusten mukaisia, ja mainittava nimenomaisesti kaikki rajoitukset, jotka saattavat estää valmistajaa noudattamasta akkreditointivaatimuksia, erityisesti mahdollinen kansallinen lainsäädäntö, joka koskee erikoistuneiden hävittämislaitosten käyttöä tilanteessa, jossa näiden laitosten saatavilla olo valmistuspaikassa ei ole mahdollista.
(13)

Foorumin tavoitteena on koota yhteen julkishallinnon, työmarkkinaosapuolten, pienten ja suurten yritysten, kuluttajajärjestöjen, terveys- ja ympäristöalan järjestöjen sekä muiden valtiosta riippumattomien organisaatioiden asiantuntemusta. Foorumin olisi sisällettävä hallitusten edustajien ryhmä ja sidosryhmien edustajien ryhmä. Hallitusten edustajien ryhmän tulisi koostua jäsenvaltioiden kansallisten ja/tai alueellisten ja paikallisten viranomaisten korkean tason asiantuntijoista, joilla on asiantuntemusta sääntelyn parantamisesta, sekä alueiden komitean edustajista. Kansallisten, alueellisten ja paikallisten viranomaisten olisi autettava unionin lainsäädännön täytäntöönpanoon liittyvien erityisten ongelmien havaitsemisessa. Alueiden komitea on perustanut alueellisten keskusten verkoston (8), johon kuuluu alue- ja paikallisviranomaisia ja jonka tarkoituksena on koota yhteen EU:n politiikkojen täytäntöönpanoon liittyvää asiantuntemusta kuulemalla paikallistason toimijoita. Alueellisten keskusten verkosto voisi näin ollen tarjota hyödyllistä tietoa foorumin työtä varten. Sidosryhmien edustajien ryhmään tulisi kuulua sidosryhmiä, joilla on käytännön asiantuntemusta eri politiikan aloilta, sekä Euroopan talous- ja sosiaalikomitean edustajia. Näiden kahden ryhmän olisi tehtävä yhteistyötä monipuolisen ja tasapainoisen asiantuntemuksen varmistamiseksi.